text: [{"text_idx": "#000001", "text": "S\u00f8luma\u00f0ur, \u00e6vinty\u0301rari og koyril\u00e6rari vil seta i\u0301 gongd ny\u0301tt lokalu\u0301tvarp fyri Havnina: Benny Ejdesgaard"}, {"text_idx": "#000002", "text": "T\u00f8rvurin a\u0301 einum veruligum lokalradio fyri Havnina er sto\u0301rur, meinar Benny Ejdesgaard, i\u00f0 flest \u00f8ll munu kenna sum Koyril\u00e6raran. Benny hevur eina a\u0301hugaverda yrkislei\u00f0 aftan fyri seg, fyrst sum s\u00f8luma\u00f0ur i\u0301 mong a\u0301r, si\u0301\u00f0an sum u\u0301tbu\u0301gvin dekorat\u00f8rur i\u00f0 fann s\u00e6r einki minni enn Lego i\u0301 Danmark sum l\u00e6rupla\u0301ss. Tann u\u0301tbu\u0301gvingin snu\u0301\u00f0i seg serliga um visuella markna\u00f0arf\u00f8ring, sum Benny metir gav no\u0301gvan nyttigan l\u00e6rdo\u0301m. Seinni to\u0301k hann eisini u\u0301tbu\u0301gving sum koyril\u00e6rari og stovna\u00f0i egnan koyrisku\u0301la ta\u0301 hann kom aftur til F\u00f8roya \u2014 og Koyril\u00e6rarin koyrir framvegis. Annars da\u0301mar honum v\u00e6l at fer\u00f0ast til Filippinurnar, har hann hevur keypt s\u00e6r b\u00e6\u00f0i i\u0301bu\u0301\u00f0 og ny\u0301liga hu\u0301s eisini; ve\u00f0ri\u00f0 er sum ein dreymur har fyri f\u00f8royingar, sigur hann, og leggur afturat at fo\u0301lki\u00f0 er eisini ta\u00f0 fittasta ein kann i\u0301mynda s\u00e6r. Men beint nu\u0301 streingir hann serliga a\u0301 fyri at fa\u0301a eitt lokalu\u0301tvarp fyri Havnina a\u0301 f\u00f8tur, og er til rei\u00f0ar at keypa u\u0301tger\u00f0 til endama\u0301li\u00f0. Hann metir at sto\u0301rur a\u0301hugi er fyri sli\u0301kum u\u0301tvarpi, i\u00f0 eitt nu\u0301 kann siga fra\u0301 byggi\u00e6tlanum hja\u0301 By\u0301ra\u0301\u00f0num, lata eldri fo\u0301lk koma til or\u00f0anna, geva ungdo\u0301minum i\u0301 by\u0301num m\u00f8guleika at gera egnar sendingar og geva ljo\u0301\u00f0 fyri mongum afturat."}]